ระเบียบกรมสรรพสามิตว่าด้วยการควบคุมการรับ- จ่ายน้ำมันและผลิตภัณฑ์น้ำมันด้วยระบบเครื่องมือวัดอัตโนมัติพ.ศ. ๒๕๖๐[๑] เพื่อประโยชน์ในการบริหารการจัดเก็บภาษีการกำกับดูแล และตรวจสอบการรับ -จ่ายน้ำมันและผลิตภัณฑ์น้ำมัน ด้วยระบบเครื่องมือวัดอัตโนมัติ อาศัยอำนาจตามความในมาตรา๖ (๓) แห่งพระราชบัญญัติภาษีสรรพสามิต พ.ศ. ๒๕๖๐ อธิบดีกรมสรรพสามิตจึงวางระเบียบวิธีปฏิบัติเกี่ยวกับการควบคุมการรับ - จ่ายน้ำมันและผลิตภัณฑ์น้ำมันด้วยระบบเครื่องมือวัดอัตโนมัติดังนี้ข้อ ๑ ระเบียบนี้เรียกว่า ระเบียบกรมสรรพสามิต ว่าด้วยการควบคุมการรับ- จ่ายน้ำมันและผลิตภัณฑ์น้ำมันด้วยระบบเครื่องมือวัดอัตโนมัติ พ.ศ. ๒๕๖๐ข้อ ๒ ระเบียบนี้ให้ใช้บังคับตั้งแต่วันที่ ๑๖กันยายน พ.ศ. ๒๕๖๐ เป็นต้นไปข้อ ๓ ในระเบียบนี้ระบบเครื่องมือวัดอัตโนมัติ หมายความว่าอุปกรณ์ทุกชนิดที่ติดตั้งโดยกรมสรรพสามิตเพื่อควบคุมการรับ -จ่ายน้ำมันและผลิตภัณฑ์น้ำมันของคลังน้ำมันห้องปฏิบัติการ หมายความว่าสถานที่ของกรมสรรพสามิตหรือสำนักงานสรรพสามิตพื้นที่ที่กำหนดขึ้นโดยมีวัตถุประสงค์เพื่อใช้เป็นศูนย์ในการควบคุมการรับ- จ่ายน้ำมันและผลิตภัณฑ์น้ำมันคลังน้ำมัน หมายความว่า สถานที่เก็บน้ำมันและผลิตภัณฑ์น้ำมันที่ควบคุมการรับ - จ่ายน้ำมันและผลิตภัณฑ์น้ำมันด้วยระบบเครื่องมือวัดอัตโนมัติน้ำมันและผลิตภัณฑ์น้ำมัน หมายความว่าน้ำมันเบนซิน น้ำมันดีเซล และน้ำมันแก๊สโซฮอล์เจ้าหน้าที่ หมายความว่าเจ้าหน้าที่สรรพสามิตที่ได้รับมอบหมายให้ปฏิบัติงานควบคุมการรับ จ่ายน้ำมันและผลิตภัณฑ์น้ำมันของคลังน้ำมันด้วยระบบเครื่องมือวัดอัตโนมัติข้อ ๔ ระเบียบนี้ใช้บังคับสำหรับการขนถ่ายน้ำมันและผลิตภัณฑ์น้ำมันทางเรือเท่านั้นข้อ ๕ ให้ผู้อำนวยการสำนักมาตรฐานและพัฒนาการจัดเก็บภาษี๒และสรรพสามิตพื้นที่แห่งท้องที่ที่มีคลังน้ำมันตั้งอยู่มอบหมายให้เจ้าหน้าที่สรรพสามิตเป็นเจ้าหน้าที่เพื่อปฏิบัติงานควบคุมการรับ- จ่ายน้ำมันและผลิตภัณฑ์น้ำมันด้วยระบบเครื่องมือวัดอัตโนมัติและให้กำหนดรหัสผ่านประจำตัวให้แก่เจ้าหน้าที่ปฏิบัติงานด้วยข้อ ๖ ให้ผู้อำนวยการสำนักมาตรฐานและพัฒนาการจัดเก็บภาษี๒ เป็นผู้รักษาการตามระเบียบนี้หมวด๑การจ่ายน้ำมันและผลิตภัณฑ์น้ำมันไปยังคลังน้ำมันปลายทาง ข้อ ๗ การจ่ายน้ำมันและผลิตภัณฑ์น้ำมันจากโรงกลั่น๗.๑เมื่อเจ้าพนักงานสรรพสามิตประจำโรงกลั่นน้ำมันควบคุมและตรวจสอบการจ่ายน้ำมันและผลิตภัณฑ์น้ำมันลงเรือเรียบร้อยแล้วให้ทำการผนึกดวงตรากรมสรรพสามิตที่ท่อทางรับ- จ่ายน้ำมันและผลิตภัณฑ์น้ำมันบนเรือ พร้อมจัดทำเอกสารกำกับตามแบบท้ายระเบียบนี้ใช้กำกับไปกับเรือบรรทุกน้ำมันและผลิตภัณฑ์น้ำมัน๗.๒ จัดส่งสำเนาเอกสาร ตามข้อ ๗.๑แจ้งให้เจ้าหน้าที่ประจำห้องปฏิบัติการสรรพสามิตปลายทางและเจ้าหน้าที่ประจำห้องปฏิบัติการกรมสรรพสามิตทราบทาง E-mail หรือโทรสารทันทีหากมีเหตุขัดข้องไม่สามารถแจ้งทาง E-mail หรือทางโทรสารได้ให้แจ้งทางโทรศัพท์ข้อ ๘ การจ่ายน้ำมันและผลิตภัณฑ์น้ำมันจากคลังน้ำมันต้นทาง๘.๑ กรณีจ่ายน้ำมันและผลิตภัณฑ์น้ำมันโดยผ่านระบบเครื่องมือวัดอัตโนมัติ๘.๑.๑ให้ผู้รับผิดชอบคลังน้ำมันแจ้งขออนุญาตทำการจ่ายน้ำมันและผลิตภัณฑ์น้ำมันจากเจ้าหน้าที่ประจำห้องปฏิบัติการสรรพสามิตต้นทางล่วงหน้าไม่น้อยกว่า๒๔ ชั่วโมง โดยคำขออนุญาตจะต้องระบุรายละเอียดดังนี้(๑) ชื่อคลังน้ำมันต้นทางและคลังน้ำมันปลายทาง(๒) ชนิดและปริมาณน้ำมันและผลิตภัณฑ์น้ำมันที่จะจ่ายลงเรือ(๓) ต้องการจะสูบถ่ายน้ำมันและผลิตภัณฑ์น้ำมันผ่านเครื่องมือวัดอัตโนมัติเครื่องใดบ้าง พร้อมทั้งระบุหมายเลขของถังน้ำมันและผลิตภัณฑ์น้ำมันที่จะจ่ายออก(๔) ชื่อเรือบรรทุกน้ำมันและผลิตภัณฑ์น้ำมัน(๕) วันและเวลาที่เรือบรรทุกน้ำมันและผลิตภัณฑ์น้ำมันจะออกจากคลังน้ำมันต้นทาง(๖) วัน เดือน ปี ที่ขออนุญาต(๗) ลายมือชื่อผู้รับผิดชอบคลังน้ำมัน๘.๑.๒เมื่อคลังน้ำมันพร้อมที่จะจ่ายน้ำมันและผลิตภัณฑ์น้ำมันลงเรือให้แจ้งเจ้าหน้าที่ประจำห้องปฏิบัติการสรรพสามิตต้นทางทราบอีกครั้งหนึ่งเพื่อทำการตรวจสอบชนิดและปริมาณของน้ำมันและผลิตภัณฑ์น้ำมันก่อนจ่ายและเมื่อได้รับอนุญาตแล้วผู้รับผิดชอบคลังน้ำมันจึงจะสามารถสูบถ่ายน้ำมันและผลิตภัณฑ์น้ำมันลงเรือได้๘.๑.๓ เมื่อเสร็จสิ้นการสูบถ่ายน้ำมันและผลิตภัณฑ์น้ำมันให้ผู้รับผิดชอบคลังน้ำมันแจ้งให้เจ้าหน้าที่ประจำห้องปฏิบัติการสรรพสามิตต้นทางทราบเพื่อทำการตรวจสอบชนิดและปริมาณของน้ำมันและผลิตภัณฑ์น้ำมันหลังจ่ายพร้อมทั้งให้เจ้าหน้าที่ไปทำการผนึกดวงตรากรมสรรพสามิตที่ท่อทางรับ จ่ายน้ำมันและผลิตภัณฑ์น้ำมันบนเรือ๘.๑.๔ให้เจ้าหน้าที่ประจำห้องปฏิบัติการสรรพสามิตต้นทางจัดทำเอกสารกำกับตามแบบท้ายระเบียบนี้เพื่อใช้กำกับไปกับเรือบรรทุกน้ำมันและผลิตภัณฑ์น้ำมันพร้อมทั้งสำเนาเอกสารดังกล่าวแจ้งให้เจ้าหน้าที่ประจำห้องปฏิบัติการสรรพสามิตปลายทางและเจ้าหน้าที่ประจำห้องปฏิบัติการกรมสรรพสามิตทราบ๘.๒ กรณีจ่ายน้ำมันและผลิตภัณฑ์น้ำมันโดยไม่ผ่านระบบเครื่องมือวัดอัตโนมัติ๘.๒.๑การแจ้งขออนุญาตจ่ายน้ำมันให้ถือปฏิบัติตามข้อ ๘.๑.๑และเมื่อได้รับอนุญาตแล้วให้ผู้รับผิดชอบคลังน้ำมันสูบถ่ายน้ำมันลงเรือได้๘.๒.๒เมื่อเสร็จสิ้นการสูบถ่ายน้ำมันให้ผู้รับผิดชอบคลังน้ำมันแจ้งเจ้าหน้าที่ประจำห้องปฏิบัติการสรรพสามิตต้นทางทราบเพื่อไปทำการตรวจวัดน้ำมันและผลิตภัณฑ์น้ำมันที่สูบถ่ายลงเรือและผนึกดวงตรากรมสรรพสามิตที่ท่อทางรับ- จ่ายน้ำมันและผลิตภัณฑ์น้ำมันบนเรือ๘.๒.๓ การจัดทำเอกสารกำกับไปกับเรือบรรทุกน้ำมันให้ถือปฏิบัติตามข้อ ๘.๑.๔หมวด๒การรับน้ำมันและผลิตภัณฑ์น้ำมันของคลังน้ำมันปลายทาง ข้อ ๙ การรับน้ำมันและผลิตภัณฑ์น้ำมันภายในประเทศจากโรงกลั่นน้ำมันหรือคลังน้ำมันต้นทาง๙.๑ เมื่อเจ้าหน้าที่ประจำห้องปฏิบัติการสรรพสามิตปลายทางได้รับเอกสารกำกับตามแบบท้ายระเบียบนี้ให้ทำการบันทึกข้อมูลลงในระบบควบคุมการรับ - จ่ายน้ำมันอัตโนมัติเพื่อรอการรับน้ำมัน๙.๒เมื่อเรือบรรทุกน้ำมันและผลิตภัณฑ์น้ำมันมาถึงคลังน้ำมันปลายทาง ให้ผู้รับผิดชอบคลังน้ำมันแจ้งเจ้าหน้าที่สรรพสามิตปลายทางทราบ พร้อมแสดงเอกสารประกอบการขออนุญาตซึ่งประกอบด้วยเอกสารกำกับตามแบบท้ายระเบียบนี้และใบขนสินค้าที่บริษัทเรือออกให้แก่ผู้ส่งสินค้า (Bill of Lading หรือ B/L)กรณีรับน้ำมันโดยใช้เรือเล็กขนถ่ายให้คลังน้ำมันปลายทางจัดส่งรายละเอียดเกี่ยวกับการขนถ่ายน้ำมันจากเรือใหญ่ลงเรือเล็กเพื่อนำเข้าคลังน้ำมันให้เจ้าหน้าที่ประจำห้องปฏิบัติการสรรพสามิตปลายทางทราบก่อนทำการขนถ่ายน้ำมันด้วยโดยให้ระบุรายละเอียดดังนี้(๑) ชื่อเรือที่บรรทุกน้ำมันและผลิตภัณฑ์น้ำมันมาจากคลังต้นทาง(๒) ชนิดและปริมาณน้ำมันและผลิตภัณฑ์น้ำมันที่จะนำเข้าคลังน้ำมันปลายทาง(๓) ชื่อเรือเล็กที่ใช้ขนถ่ายน้ำมันและผลิตภัณฑ์น้ำมัน(๔) จำนวนเที่ยวที่จะทำการขนถ่ายน้ำมันและผลิตภัณฑ์น้ำมัน(๕) กำหนดวันและเวลาที่คาดว่าจะทำการขนถ่ายน้ำมันและผลิตภัณฑ์น้ำมัน๙.๓ เมื่อเจ้าหน้าที่ปลายทางตรวจสอบเอกสารถูกต้องแล้วให้ทำลายดวงตรากรมสรรพสามิต และให้ผู้รับผิดชอบคลังน้ำมันปลายทางแจ้งขออนุญาตรับน้ำมันและผลิตภัณฑ์น้ำมัน (กดสัญญาณขออนุญาต)จากเจ้าหน้าที่ห้องปฏิบัติการสรรพสามิตปลายทางเพื่อทำการตรวจสอบชนิดและปริมาณของน้ำมันและผลิตภัณฑ์น้ำมันก่อนรับและเมื่อได้รับอนุญาตแล้วให้ผู้รับผิดชอบคลังน้ำมันสูบถ่ายน้ำมันและผลิตภัณฑ์น้ำมันเข้าคลังน้ำมันปลายทางได้๙.๔เมื่อสูบถ่ายน้ำมันและผลิตภัณฑ์น้ำมันเข้าคลังน้ำมันปลายทางเรียบร้อยแล้วให้ผู้รับผิดชอบคลังน้ำมันแจ้งเจ้าหน้าที่ประจำห้องปฏิบัติการสรรพสามิตปลายทางทราบทันที (กดสัญญาณสิ้นสุด)เพื่อทำการตรวจสอบชนิดและปริมาณของน้ำมันและผลิตภัณฑ์น้ำมันหลังรับและให้เจ้าหน้าที่ประจำห้องปฏิบัติการสรรพสามิตปลายทางจัดทำเอกสารกำกับตามแบบท้ายระเบียบนี้แจ้งให้เจ้าหน้าที่ประจำห้องปฏิบัติการกรมสรรพสามิตทราบทันทีทางโทรสารและกรณีที่เรือบรรทุกน้ำมันใช้เวลาเดินทางหรือใช้เวลาสูบถ่ายน้ำมันเกินกว่าเวลาอันสมควรต้องแจ้งเหตุผลให้ทราบด้วย๙.๕กรณีที่มีการขนย้ายน้ำมันและผลิตภัณฑ์น้ำมันจากโรงกลั่นน้ำมันหรือคลังน้ำมันต้นทางไปยังคลังน้ำมันปลายทางมากกว่าหนึ่งแห่งโดยใช้เรือลำเดียวกันเมื่อคลังน้ำมันปลายทางแห่งแรกรับน้ำมันและผลิตภัณฑ์น้ำมันเรียบร้อยแล้วให้เจ้าหน้าที่ประจำห้องปฏิบัติการสรรพสามิตปลายทางดังกล่าวทำการผนึกดวงตรากรมสรรพสามิตที่ท่อทางรับ- จ่ายน้ำมันบนเรือใหม่ให้เรียบร้อยแล้วแจ้งให้เจ้าหน้าที่ประจำห้องปฏิบัติการสรรพสามิตปลายทางที่รับผิดชอบคลังน้ำมันปลายทางในช่วงต่อไปทราบด้วยว่าได้รับน้ำมันและผลิตภัณฑ์น้ำมันจากเรือดังกล่าวไปจำนวนเท่าใดวันและเวลาที่เรือออกจากคลังน้ำมันปลายทางที่รับผิดชอบไปยังคลังน้ำมันปลายทางในช่วงต่อไปรวมทั้งจำนวนและหมายเลขดวงตรากรมสรรพสามิตที่ใช้ผนึกที่ท่อทาง รับ -จ่ายน้ำมันและผลิตภัณฑ์น้ำมันบนเรือข้อ ๑๐ การรับน้ำมันและผลิตภัณฑ์น้ำมันนำเข้าจากต่างประเทศ๑๐.๑เมื่อเรือบรรทุกน้ำมันและผลิตภัณฑ์น้ำมันมาถึงคลังน้ำมันปลายทางให้ผู้รับผิดชอบคลังน้ำมันแจ้งขออนุญาตรับน้ำมันและผลิตภัณฑ์น้ำมันเข้าคลังน้ำมันจากเจ้าหน้าที่ประจำห้องปฏิบัติการสรรพสามิตปลายทาง พร้อมแสดงเอกสารประกอบการขออนุญาตคือ ใบขนสินค้าขาเข้าพร้อมแบบแสดงรายการภาษีสรรพสามิตและภาษีมูลค่าเพิ่ม (กศก. ๙๙/๑) และให้เจ้าหน้าที่ประจำห้องปฏิบัติการสรรพสามิตปลายทางแจ้งทางโทรสารหรือวิธีการอย่างหนึ่งอย่างใดให้เจ้าหน้าที่ประจำห้องปฏิบัติการกรมสรรพสามิตทราบในทันทีกรณีรับน้ำมันและผลิตภัณฑ์น้ำมันโดยใช้เรือเล็กขนถ่ายให้ผู้รับผิดชอบคลังน้ำมันปลายทางจัดส่งสำเนาใบขนสินค้าขาเข้าพร้อมแบบแสดงรายการภาษีสรรพสามิตและภาษีมูลค่าเพิ่ม(กศก. ๙๙/๑)พร้อมรายละเอียดเกี่ยวกับการขนถ่ายน้ำมันและผลิตภัณฑ์น้ำมันจากเรือใหญ่ลงเรือเล็กเพื่อนำเข้าคลังน้ำมันให้เจ้าหน้าที่ประจำห้องปฏิบัติการสรรพสามิตปลายทางทราบก่อนทำการขนถ่ายน้ำมันด้วยโดยให้ระบุรายละเอียดดังนี้(๑) ชื่อเรือที่บรรทุกน้ำมันและผลิตภัณฑ์น้ำมันจากต่างประเทศ(๒) ชนิดและปริมาณน้ำมันและผลิตภัณฑ์น้ำมันที่จะนำเข้าคลังน้ำมันปลายทาง(๓) ชื่อเรือเล็กที่ใช้ขนถ่ายน้ำมันและผลิตภัณฑ์น้ำมัน(๔) จำนวนเที่ยวที่จะทำการขนถ่ายน้ำมันและผลิตภัณฑ์น้ำมัน(๕) กำหนดวันและเวลาที่คาดว่าจะทำการขนถ่ายน้ำมันและผลิตภัณฑ์น้ำมัน๑๐.๒ เมื่อเจ้าหน้าที่ปลายทางตรวจสอบเอกสารถูกต้องแล้วให้ผู้รับผิดชอบคลังน้ำมันปลายทาง แจ้งขออนุญาตรับน้ำมันและผลิตภัณฑ์น้ำมัน(กดสัญญาณขออนุญาต) จากเจ้าหน้าที่ห้องปฏิบัติการสรรพสามิตปลายทางเพื่อทำการตรวจสอบชนิดและปริมาณของน้ำมันและผลิตภัณฑ์น้ำมันก่อนรับและเมื่อได้รับอนุญาตแล้ว ผู้รับผิดชอบคลังน้ำมันจึงจะสามารถสูบถ่ายน้ำมันและผลิตภัณฑ์น้ำมันเข้าคลังน้ำมันปลายทางได้๑๐.๓เมื่อสูบถ่ายน้ำมันและผลิตภัณฑ์น้ำมันเข้าคลังน้ำมันปลายทางเรียบร้อยแล้วให้ผู้รับผิดชอบคลังน้ำมันแจ้งเจ้าหน้าที่ประจำห้องปฏิบัติการสรรพสามิตปลายทางทราบทันที(กดสัญญาณสิ้นสุด) เพื่อทำการตรวจสอบชนิดและปริมาณของน้ำมันและผลิตภัณฑ์น้ำมันหลังรับและให้เจ้าหน้าที่ประจำห้องปฏิบัติการสรรพสามิตปลายทางจัดทำเอกสารกำกับตามแบบท้ายระเบียบนี้แจ้งให้เจ้าหน้าที่ประจำห้องปฏิบัติการกรมสรรพสามิตทราบทันทีทางโทรสารและกรณีที่เรือบรรทุกน้ำมันใช้เวลาเดินทางหรือใช้เวลาสูบถ่ายน้ำมันเกินกว่าเวลาอันสมควรต้องแจ้งเหตุผลให้ทราบด้วยหมวด๓การจัดทำรายงาน ข้อ ๑๑ ให้สำนักงานสรรพสามิตพื้นที่จัดส่งงบเดือนการรับน้ำมันและผลิตภัณฑ์น้ำมันของคลังน้ำมันต่าง ๆที่จัดทำจากระบบควบคุมการรับ - จ่ายน้ำมันอัตโนมัติแจ้งให้ผู้อำนวยการสำนักมาตรฐานและพัฒนาการจัดเก็บภาษี ๒ ทราบภายในวันที่ ๕ ของเดือนถัดไปหมวด๔การปฏิบัติกรณีระบบเครื่องมือวัดอัตโนมัติหรือระบบควบคุมการรับ จ่ายน้ำมันอัตโนมัติขัดข้อง ข้อ ๑๒ กรณีระบบเครื่องมือวัดอัตโนมัติหรือระบบควบคุมการรับ- จ่ายน้ำมันอัตโนมัติขัดข้องให้ผู้รับผิดชอบคลังน้ำมันแจ้งให้เจ้าหน้าที่ประจำห้องปฏิบัติการสรรพสามิตพื้นที่ทราบทันทีเพื่อทำการควบคุมการรับ จ่ายน้ำมันและผลิตภัณฑ์น้ำมันข้อ ๑๓ ให้ผู้รับผิดชอบคลังน้ำมันดูแลรักษาอุปกรณ์ต่างๆของระบบเครื่องมือวัดอัตโนมัติที่ติดตั้งไว้ที่คลังน้ำมันให้อยู่ในสภาพเรียบร้อยอยู่เสมอหากอุปกรณ์ส่วนหนึ่งส่วนใดของระบบเครื่องมือวัดอัตโนมัติเสียหายหรือบุบสลายไม่ว่ากรณีใด ๆ ให้แจ้งเจ้าหน้าที่ประจำห้องปฏิบัติการสรรพสามิตแห่งท้องที่นั้นสำหรับคลังน้ำมันในเขตกรุงเทพมหานครให้แจ้งเจ้าหน้าที่ประจำห้องปฏิบัติการกรมสรรพสามิตทราบทันทีประกาศ ณ วันที่ ๑๖ กันยายน พ.ศ. ๒๕๖๐สมชาย พูลสวัสดิ์อธิบดีกรมสรรพสามิตเอกสารแนบท้าย๑. แบบรายงานการจ่ายน้ำมันภายในประเทศ (สถานีต้นทาง) (น.ม. ๙)๒. แบบรายงานการรับน้ำมันภายในประเทศ (สถานีปลายทาง)(น.ม. ๑๐)๓. แบบรายงานการรับน้ำมันที่น้าเข้าจากต่างประเทศ(สถานีปลายทาง) (น.ม. ๑๐/๑)(ดูข้อมูลจากภาพกฎหมาย)พัชรภรณ์/จัดทำ๓กันยายน ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๑๑๙ ง/หน้า ๓๖ (เล่มที่ ๑)/๒๔พฤษภาคม ๒๕๖๑